དྷ་ས་ཀིརྟིའི་བྱེས་པ་གྲྭ་ཚང་གི་བོད་གནས་འབྲེལ་མཐུད་པ་བློ་བཟང་ཡེ་ཤེས་དང་ཀ་ཉག་ཚེ་རིང་གཉིས་ཀྱིས་གནས་ཚུལ་མཁོ་སྤྲོད་བྱས་པ་ལྟར་ན།ཕྱི་ལོ་༢༠༡༢ཟླ་༤ཚེས་༡༤ཉིན་རྒྱ་ནག་གཞུང་གིས་བོད་མདོ་སྨད་རྔ་སྟོད་ཨ་འདུས་སུ་མི་མང་གཅར་རྡུང་དང་འཛིན་བཟུང་བྱས་པ་དང་།ཟླ་འདིའི་ཕྱི་ཚེས་༡༧ཉིན་རྔ་པའི་སྨན་ཁང་དུ་ཡོད་པའི་བོད་མི་རྨས་མ་རྣམས་ཀྱི་གནས་སྟངས་རྒྱུས་ལོན་བྱས་པར།ཉིན་དེར་ཤེས་རྟོགས་བྱུང་བར་རྒྱ་གཞུང་གི་དྲག་ཆས་ཉེན་རྟོག་པ་སོགས་ཀྱིས་གཅར་རྡུང་གིས་རྨས་སྐྱོན་ཕོག་སྟེ་སྨན་ཁང་དུ་ཉལ་ཡོད་པའི་རྨས་མ་ཧ་ཅང་མང་པོ་ཡོད་པ་དང་།དེ་སྔོན་སྨན་ཁང་དུ་ཡོད་པའི་ནད་པ་ཚབས་ཆེན་རིགས་མ་གཏོགས་ཚང་མ་གནས་སྐབས་རིང་སོ་སོའི་ནང་ནས་ནད་གསོ་བྱེད་དགོས་ཚུལ་བརྗོད་དེ་སྨན་ཁང་ནས་བཏང་ཡོད་འདུག